ປີ 2012 ແມ່ນປີສະເຫຼີມສະຫຼອງ 50 ປີແຫ່ງວັນສ້າງຕັ້ງສາຍພົວພັນທາງການທູດ, 35 ປີແຫ່ງວັນເຊັນສົນທິສັນຍາມິດຕະພາບ ແລະ ການຮ່ວມມືລະຫວ່າງຫວຽດນາມ - ລາວນັກຂ່າວວິທະຍຸກະຈາຍສຽງຫວຽດນາມ ໄດ້ສຳພາດທ່ານ Nguyen Ngoc Thang, ວິຊາການ, ຜູ້ຮັບຜິດຊອບການຮ່ວມມືໃນຂົງເຂດສຶກສາບຳລຸງສ້າງລະຫວ່າງຫວຽດນາມ - ລາວ ແລະ ກຳປູເຈຍ, ກົມຮ່ວມມືສາກົນ, ກະຊວງສຶກສາ ແລະ ບຳລຸງສ້າງ ກ່ຽວກັບວຽກງານບຳລຸງສ້າງ, ຄຸ້ມຄອງ, ບຳລຸງຖັນແຖວພະນັກງານ, ນັກສຶກສາລາວ ທີ່ຮໍ່າຮຽນຢູ່ຫວຽດນາມ.
ກອນອື່ມໝົດ ຂໍຮຽນທ່ານໃຫ້ຮູ້ໂດຍສັງເຂບກ່ຽວກັບວິວັດການຮ່ວມມືໃນຂົງເຂດສຶກສາບຳລຸງສ້າງລະຫວ່າງສອງປະເທດຫວຽດນາມ - ລາວ ໃນຕະຫຼອດເຄິ່ງສະຕະວັດທີ່ຜ່ານມາ.
ໃນຂົງເຂດການສຶກສາ, ການຮ່ວມມືຊ່ວຍເຫຼືອເຊິ່ງກັນ ແລະ ກັນລະຫວ່າງສອງປະເທດຫວຽດນາມ - ລາວ ໄດ້ມີມາແຕ່ດົນນານ. ພ້ອມກັບການສ້າງລະບົບການສຶກສາຢູ່ເຂດປົດປ່ອຍຂອງລາວ, ນັບແຕ່ປີ 1958, ຫວຽດນາມ ໄດ້ສ້າງຕັ້ງໂຮງຮຽນຫຼາຍແຫ່ງເພື່ອຮັບພະນັກງານລາວ ມາບຳລຸງສ້າງ. ໂຮງຮຽນທຳອິດທີ່ໄດ້ຮັບການສ້າງຕັ້ງຂຶ້ນຢູ່ແຂວງທ໋າຍຫງວຽນ, ເພື່ອຮັບບັນດານັກຮົບ, ທະຫານ, ພະນັກງານລາວ ມາຮໍ່າຮຽນຍົກສູງລະດັບວັດທະນະທຳ. ນັບແຕ່ປີ 1992 ມາຮອດປະຈຸບັນ, ບົນພື້ນຖານຂອງສັນຍາຮ່ວມມືລະຫວ່າງລັດຖະບານຫວຽດນາມ ແລະ ລັດຖະບານລາວ, ສົນທິສັນຍາການຮ່ວມມືລະຫວ່າງສອງກະຊວງສຶກສາ ແລະ ບຳລຸງສ້າງ ໄດ້ຮັບການລົງນາມແລະ ໄດ້ມີຂໍ້ກຳນົດຢ່າງລະອຽດກ່ຽວກັບການຮ່ວມມືໃນຂົງເຂດສຶກສາ, ຢຸດຕິໄລຍະຊ່ວຍເຫຼືອແບບ “ຂະແໜງຊ່ວຍຂະແໜງ” ໃນວຽກງານບຳລຸງສ້າງ. ສອງຝ່າຍຕົກລົງຢຸດຕິການບຳລຸງສ້າງໃຫ້ແກ່ນັກຮຽນລະບົບສາມັນສຶກສາ, ຫາກສຸມໃສ່ບຳລຸງສ້າງພະນັກງານລະດັບມະຫາວິທະຍາໄລ ແລະ ເໜືອມະຫາວິທະຍາໄລ.
ຂໍໃຫ້ທ່ານອະທິບາຍແຈ້ງກວ່າ ກ່ຽວກັບປະສິດທິຜົນໃນວຽກງານບຳລຸງສ້າງພະນັກງານ,ນັກສຶກສາ ຊ່ວຍລາວ ໃນໄລຍະທີ່ຜ່ານມາ.
ແຕ່ປີ 1958 ມາຮອດປະຈຸບັນ, ຫວຽດນາມ ໄດ້ບຳລຸງສ້າງຊ່ວຍລາວ ໄດ້ກວ່າ 30.000 ຄົນດ້ວຍອົງປະກອບວິຊາຊີບ ແລະ ລະດັບຊັ້ນບຳລຸງສ້າງທີ່ແຕກຕາງກັນ, ສະໜອງຖັນແຖວພະນັກງານຄຸ້ມຄອງ ແລະ ຜູ້ຊ່ຽວຊານໃນຫຼາຍຂົງເຂດຄື ວິທະຍາສາດ, ເຕັກໂນໂລຊີໃຫ້ແກ່ລາວ ແລະ ເຂົາເຈົ້າພວມມີການປະກອບສ່ວນທີ່ໃຫຍ່ຫຼວງເຂົ້າໃນພາລະກິດສ້າງສາ ແລະ ປົກປັກຮັກສາປະເທດລາວ. ມີບາງສະຫາຍໄດ້ເຕີບໃຫຍ່ໃນພຶດຕິກຳຕົວຈິງແຫ່ງການພັດທະນາຂອງການປະຕິບັດລາວ, ພາຍຫຼັງໄດ້ຮັບການຮໍ່າຮຽນ, ບຳລຸງສ້າງຢູ່ຫວຽດນາມ, ໃນນັ້ນມີບາງສະຫາຍຫຼາຍໄດ້ກາຍເປັນພະນັກງານຂັ້ນສູງຄື: ກຳມະການກົມການເມືອງ, ກຳມະການສູນກາງພັກ, ລັດຖະມົນຕີ... ຕະຫຼອດຮອດພະນັກງານຫຼັກແຫຼ່ງໃນບັນດາຂະແໜງການຕ່າງໆ.
( ພາບປະກອບ )
ກະຊວງສຶກສາ ແລະ ບຳລຸງສ້າງ ໄດ້ມີບັນດາມາດຕະການໃດໆ ເພື່ອເຮັດໃຫ້ວຽກງານບຳລຸງສ້າງພະນັກງານ, ນັກສຶກສາຊ່ວຍລາວໃນໄລຍະຈະມາເຖິງບັນລຸປະສິດທິຜົນສູງກວ່າອີກ.
ໂດຍຮັບຮູ້ໄດ້ຄວາມສຳຄັນ ແລະ ຄວາມໝາຍພິເສດໃນການພົວພັນລະຫວ່າງສອງປະເທດ, ຍາມໃດ ກະຊວງສຶກສາ ແລະ ບຳລຸງສ້າງ ຫວຽດນາມ ກໍຖືການຍົກສູງຄຸນນະພາບການສຶກສາ ແລະ ປະສິດທິຜົນໃນແຕ່ລະໂຄງການຮ່ວມມືແມ່ນຄວາມຮຽກຮ້ອງທີ່ສຳຄັນ, ແມ່ນໜ້າທີ່ການເມືອງສຳຄັນ, ມີຄວາມໝາຍຍຸດທະສາດໃນໄລຍະຈະມາເຖິງ. ແຜນຮ່າງ “ ຍົກສູງຄຸນນະພາບ ແລະ ປະສິດທິຜົນການຮ່ວມມືຫວຽດນາມ - ລາວ ໃນຂົງເຂດສຶກສາບຳລຸງສ້າງ ແລະ ພັດທະນາແຫຼ່ງຊັບພະຍາກອນມະນຸດໄລຍະ 2011 - 2020” ແມ່ນມາດຕະການທີ່ສຳຄັນເພື່ອແນໃສ່ຕອບສະໜອງບັນດາຄວາມຮຽກຮ້ອງຕ້ອງການໃໝ່ຂອງການຮ່ວມມືໃນຂົງເຂດສຶກສາ ແລະ ບຳງລຸງສ້າງ, ປະກອບສ່ວນປະຕິບັດແຜນນະໂຍບາຍຂອງການນຳສອງພັກ, ສອງລັດ.
ຂໍຮຽນທ່ານ, ສ່ວນການປະຕິບັດ ແຜນຮ່າງ “ຍົກສູງຄຸນນະພາບ ແລະ ປະສິດທິຜົນການຮ່ວມມືຫວຽດນາມ - ລາວ ໃນຂົງເຂດສຶກສາບຳລຸງສ້າງ ແລະ ພັດທະນາແຫຼ່ງຊັບພະຍາກອນມະນຸດໄລຍະ 2011 - 2020” ຈະໄດ້ຮັບການຜັນຂະຫຍາຍຄືແນວໃດ?
ເອົາໃຈໃສ່ເຖິງການບຳລຸງສ້າງພະນັກງານຄຸ້ມຄອງ, ພະນັກງານປະຕິບັດບັນດາໂຄງການ, ລາຍການຮ່ວມມືລະຫວ່າງສອງປະເທດ; ມີນະໂຍບາຍບຳລຸງສ້າງຄືນໃໝ່, ບຳລຸງສ້າງລະດັບເໜືອມະຫາວິທະຍາໄລ ແລະ ການບຳລຸງສ້າງທີ່ມີຄຸນນະພາບສູງ ເໝາະສົມກັບທ່າແຮງພັດທະນາເສດຖະກິດ ແລະ ເຊື່ອມໂຍງກັບສາກົນຂອງລາວ. ສົ່ງເສີມເລື່ອງຫັນປ່ຽນວິທີການຮ່ວມມືບຳລຸງສ້າງລະຫວ່າງທ້ອງຖິ່ນຕ່າງໆ ແລະ ບັນດາຮາກຖານບຳລຸງສ້າງດ້ວຍຮູບການແບບແຮກສ່ຽວ, ສັນຍາບຳລຸງສ້າງເພື່ອໃຫ້ທ້ອງຖິ່ນຮາກຖານບຳລຸງສ້າງຊ່ວຍເຫຼືອເຊິ່ງກັນ ແລະ ກັນໃນຂົງເຂດບຳລຸງສ້າງໂດຍກົງ. ສືບຕໍ່ລົງທຶນຍົກສູງພື້ນຖານທາງດ້ານວັດຖຸ ເພື່ອຮັບໃຊ້ໃຫ້ແກ່ການຮໍ່າຮຽນ ແລະ ການດຳລົງຊີວິດຂອງພະນັກງານ, ນັກຮຽນແຕ່ລະຝ່າຍ. ປ່ຽນໃໝ່ວິທີການຄັດເລືອກ ແລະ ບຳລຸງສ້າງກ່ຽມມະຫາວິທະຍາໄລ, ຍົກສູງລະດັບຄວາມຮູ້ດ້ານພາສາຫວຽດນາມ ໃຫ້ແກ່ນັກຮຽນລາວ ທີ່ພວມຮໍ່າຮຽນຢູ່ຫວຽດນາມ.
ຂໍຂອບໃຈທ່ານ.